**DJEČJI VRTIĆ ŽIREK**

**10410 Velik Gorica**

**Kralja Stjepana Tomaševića 17c**

**MB 02743523;**

**OIB 45148667909**

**Broj RKP 46542**

**Djelatnost: 8510 Predškolsko obrazovanje**

**Razina: 21**

**Razdjel: 000**

**Šifra grada: 541**

**BILJEŠKE UZ FINANCIJSKE IZVJEŠTAJE za 2021. godinu**

Dječji vrtić **ŽIREK** kao pravni subjekt posluje od 01.04.2011. godine, a poslovanje bazira na Zakonu o lokalnoj i područnoj (regionalnoj) samoupravi (NN 98/2019 i NN 144/2020.), Odluci o izvršavanju proračuna JLPRSa, Pravilniku o proračunskom računovodstvu i računskom planu i Pravilniku o financijskom izvještavanju u proračunskom računovodstvu.

**Bilješke uz BILANCU**

**AOP 001 IMOVINA**: Ukupna imovina se smanjila za 1,6% ili 138.897,00 kn zbog smanjenja nefinancijske imovine, jer je novonabavljena nefinancijska imovina u tijeku godine znatno manja od ispravka vrijednosti nefinancijske imovine.

**AOP 002 NEFINANCIJSKA IMOVINA:** Neto vrijednost nefinancijske imovine se također smanjila u odnosu na prošlogodišnje stanje što znači da je novonabavljena imovina u tijeku godine znatno manja od ispravka vrijednosti već korištene imovine, a radi se o stanju ukupne imovine u iznosu od 7.279.242,00 kn.

U vrijednosti imovine prevladavaju građevinski objekti i oprema za obavljanje osnovne djelatnosti, te sitni inventar koji otpisujemo u cijelosti prilikom stavljanja u upotrebu.

**AOP 063 FINANCIJSKA IMOVINA** je s datumom bilance ostvarena u iznosu od 1.511.175,00 kn, a u odnosu na prošlogodišnje stanje iste je znatno veće čak za 27,9%.

**AOP 170 stanje obveza** zadnjeg dana u promatranom razdoblju ostvareno je sa 1.820.982,00 kn a odnosi se na obveze prema zaposlenima u iznosu od 1.259.816,00 kn, i nedospjele obveze prema dobavljačima za materijalne rashode i usluge u iznosu od 493.742,00 kn, ostale tekuće obveze u iznosu od 39.049,00 kn, a obveze za nabavku nefinancijske imovine u iznosu od 28.375,00 kn.

**Ukupni rezultat poslovanja iz djelatnosti kao razlika prihoda i primitaka** iz redovnog poslovanja ostvaren je u iznosu od 35.147,00 kn, dok je preneseni manjak prihoda od nefinancijske imovine u iznosu od 617.155,00 kn uvećan za 100.534,00 kn te ukupno iznosi 717.689,00 kn. Sveukupni manjak prihoda poslovanja za pokriće u sljedećem razdoblju iz cjelokupnog poslovanja u tekućoj godini ostvaren je u iznosu od 713.279,00 kn.

Cjelokupno poslovanje vrtića financirano je iz sredstava za posebne namjene tj. sredstava za sufinanciranje usluga , općih prihoda i primitaka gradskog proračuna, pomoći iz Državnog proračuna, te manjim dijelom iz vlastitih izvora od najma prostora, donacija i šteta s naslova osiguranja nefinancijske imovine, pa zajmovi, krediti i pozajmice nisu korišteni.

**Bilješke uz IZVJEŠTAJ O PRIHODIMA I RASHODIMA, PRIMICIMA I IZDAC**IMA

**AOP 001 Prihodi poslovanja** ostvareni su u iznosu od 19.243.706,00 kn, što je za 10,9% više u odnosu na izvještajno razdoblje prethodne godine. Prihodi iz gradskog proračuna ostvareni su u iznosu od 15.304.078,00 kn, prihodi za sufinanciranje usluga ostvareni su sa 3.688.053,00 kn, prihodi od pomoći iz državnog proračuna tj. Ministarstva znanosti, obrazovanja i sporta ostvareni su iznosu od 232.740,00 kn. Vlastiti prihodi od najma prostora iznosili su 4.575,00 kn, a od donacija drugih pravnih osoba 4.120,00 kn. Ostali prihodi za posebne namjene ostvareni su u iznosu od 4.181,00 kn, a odnose se na prihode s naslova osiguranja dugotrajne imovine i refundacija štete.

U bilješkama uz **AOP 001** nužno je napomenuti da su znatna odstupanja ostvarenih rezultata u odnosu na rezultate prethodne godine, zbog posebnih okolnosti uslijed proglašenja epidemije bolesti COVID-19 uzrokovane virusom SARS-COV-2 u prethodnoj 2020. godini. Prihodi poslovanja su veći za 10,9% ili 1.891.179,00 kn ali se promjene po vrstama prihoda znatno razlikuju. Naime, prihodi iz nadležnog proračuna za financiranje rashoda poslovanja su ostvareni u iznosu od 15.304.078,00 kn, a porasli su za 7,1% ili 1.015.647,00 kn zbog već spomenutih posebnih okolnosti i propisanog načina rada predškolskih ustanova od strane HZJZ-a. u prethodnoj godini. Zbog propisane obustave rada i prihvata djece u vrtić iznosi roditeljskih uplata su umanjeni po odluci osnivača za 50% za ožujak i svibanja, a za travanj za 100% uz uvažavanje prisutnosti ili odsutnosti svakog djeteta.

**AOP 148 Rashodi poslovanja** ostvareni su u iznosu od 19.208.559,00 kn, u kojima prevladavaju rashodi za zaposlene u iznosu od 15.463.832,00 kn, materijalni rashodi s iznosom od 3.741.826,00 kn, te financijski rashodi s neznatnim iznosom od 2.901,00 kn, dok je za nabavku nefinancijske imovine utrošeno 100.534,00 kn.

**AOP 283 Kao razlika prihoda i rashoda poslovanja** iz osnovne djelatnosti, a bez kapitalnih ulaganja nastao je višak prihoda poslovanja u iznosu od 35.147,00 kn iz već navedenih razloga, a prije svega racionalnog gospodarenja proračunskim sredstvima.

**AOP 399 Nedostatak prihoda od nefinancijske imovine** ostvaren je u iznosu od 100.534,00 kn, jer je u tom iznosu nabavljena nova oprema koja nam je neophodna za obavljanje osnovne djelatnosti, a prihode iz ove djelatnosti nemoguće je ostvariti, jer nema prodaje iste.

**AOP 288 manjak prihoda i primitaka - preneseni** u izvještajnoj godini je isti kao AOP 286 prethodne godine.

**AOP 636** Kako je za nabavku nefinancijske imovine tijekom godine utrošeno 100.534,00 kn, a prihodi su izostali kod te aktivnosti ostvaren je manjak od 100.534,00 kn, što sa prenesenim rezultatom iz prethodnih godina čini ukupni nedostatak sredstava za kapitalna ulaganja u iznosu od 713.279,00 kn.

U tekućoj godini manjak prihoda iz kapitalnih ulaganja smanjen je za iznos viška prihoda iz djelatnosti za 35.147,00 kn, pa manjak prihoda i primitaka za pokriće u sljedećem razdoblju iznosi 713.279,00 kn.

Višegodišnja kapitalna ulaganja znatno su podigla kvalitetu obavljanja osnovne djelatnosti u radu s djecom i utjecala čak i na proširenje smještajnih kapaciteta, a naročito izgradnja i stavljanje u upotrebu novog objekta u Svačićevoj ulici broj 12.

Dakle, obavljanjem svih aktivnosti u tijeku godine ostvaren je nedostatak sredstava u iznosu od 713.279,00 kn.

**Bilješke uz IZVJEŠTAJ O PROMJENI U VRIJEDNOSTI I OBUJMU IMOVINE I OBVEZA**

Revalorizacija imovine nije rađena, jer se smatralo da njena knjigovodstvena vrijednost odgovara tržišnoj, a promjene obujma imovine u vidu njenog **smanjenja** su uslijedile zbog otpisa potraživanja za nenaplaćene prihode poslovanja u iznosu od 3.493,00 kn. Razlog otpisa potraživanja je njihova starost veća od tri godine, te odrađeni svi vidovi naplate koji nisu dali rezultate pa ni utuženja, a ni individualni stečaj korisnika naših usluga. Inventurna komisija za 2021. godinu zaključila je da se navedena potraživanja isknjiže iz analitičkih evidencija i glavne knjige i otpišu u navedenom iznosu, a u slučaju naplate u budućim razdobljima ista će se u naplaćenom iznosu prihodovati.

**Smanjenja obujma** nefinancijske dugotrajne imovine s 31.12.2021. godine nije bilo, jer je rashodovana imovina koja nije imala sadašnju vrijednost ali se koristila jer je i nakon redovnog ispravka zadržala uporabnu vrijednost.

Navedena sredstva su likvidirana i isknjižena u glavnoj knjizi, te materijalnim evidencijama kao i s popisnih lista.

Sve navedeno utjecalo je na promjene u vrijednosti i obujmu imovine u ukupnom iznosu od 3.493,00 kn.

**Bilješke uz IZVJEŠTAJ O OBVEZAMA**

**AOP 001** U tijeku analiziranog razdoblja od 01. siječnja do 31. prosinca 2021. godine podmirene su nedospjele obveze iz prethodne godine u iznosu od 1.546.715,00 kn, kao i tekuće dospjele obveze u iznosu od 17.827.222,00 kn **(dio AOP** **002)** što daje iznos podmirenih obveza u izvještajnom razdoblju **(AOP** **020).** Nakon podmirenih i prenesenih obveza , te podmirenih obveza izvještajnog razdoblja rezultirao je saldo nepodmirenih obveza na kraju izvještajnog razdoblja u iznosu od 1.820.982,00 kn, **(AOP 038),** a bez obveza iz skupine računa 29 kako to traži obrazac.

Dakle, stanje nedospjelih obveza na kraju izvještajnog razdoblja iznosi 1.710.680,00 kn, **(AOP 097**) a sastoji se od obveza za rashode poslovanja u iznosu od 450.864,00 kn, te obveza za zaposlene u iznosu od 1.259.816,00 kn koje se odnose na obračunatu plaću za mjesec prosinac koja se isplaćuje u mjesecu siječnju 2022. godine, te obveze za nabavu nefinancijske imovine u iznosu od 28.375,00 kn.

Velikoj Gorici, 31.01.2022. **Voditelj računovodstva: Milka Beč**